title: Padomes Lēmums ( 2006. gada 4. decembris ) ar ko groza Eiropola Civildienesta noteikumus

text:
               19.12.2006

               LV

               Eiropas Savienības Oficiālais Vēstnesis

               C 311/1

      PADOMES LĒMUMS

   (2006. gada 4. decembris)
   ar ko groza Eiropola Civildienesta noteikumus
   (2006/C 311/01)
   EIROPAS SAVIENĪBAS PADOME,
   ņemot vērā Konvenciju par Eiropas Policijas biroja izveidi (“Eiropola Konvencija”) (1) un jo īpaši tās 30. panta 3. punktu,
   ņemot vērā Austrijas Republikas ierosinājumu (2),
   ņemot vērā Eiropas Parlamenta atzinumu (3),
   ņemot vērā Eiropola valdes atzinumu,
   tā kā:

               (1)

               Ir vēlams izdarīt grozījumus ar Padomes 1998. gada 3. decembra Aktu (4) noteiktajos Civildienesta noteikumos, kas piemērojami Eiropola darbiniekiem, (turpmāk — “Civildienesta noteikumi”), lai visiem darbiniekiem paredzētu maksimālo dienesta laiku uz deviņiem gadiem ar diviem uz laiku noteiktiem līgumiem.

               (2)

               Turklāt ir vēlams grozīt Civildienesta noteikumus, lai reglamentētu finanšu kontroliera, finanšu kontroliera palīga (-u) un finanšu kontroliera birojā nodarbināto darbinieku darba attiecības, kā arī Eiropola valdes sekretāra un valdes sekretariāta darbinieku darba attiecības.

               (3)

               Padomei ar vienprātīgu lēmumu būtu jāpieņem sīki izstrādāti noteikumi, kuri attiecas uz Eiropola darbiniekiem, kā arī šo noteikumu grozījumi,

         IR PIEŅĒMUSI ŠO LĒMUMU.
   1. pants
   Civildienesta noteikumus groza šādi:

               1)

               noteikumu 1. pantu papildina ar šādiem punktiem:
               “3.   Civildienesta noteikumus piemēro arī finanšu kontrolierim un finanšu kontroliera palīgam (-iem) un finanšu kontroliera birojā nodarbinātajiem darbiniekiem, neskarot Eiropola konvenciju vai Eiropola finanšu regulu un tiktāl, ciktāl tas nav noteikts citādi 10. papildinājumā, kurā paredzēti īpaši noteikumi attiecībā uz finanšu kontrolieri, finanšu kontroliera palīgu (-iem) un finanšu kontroliera birojā nodarbinātajiem darbiniekiem.
               4.   Civildienesta noteikumi būtu arī jāpiemēro attiecībā uz Eiropola valdes sekretāru un valdes sekretariātā nodarbinātajiem darbiniekiem, neskarot Eiropola konvenciju un tiktāl, ciktāl nav noteikts citādi 11. papildinājumā, kurā paredzēti īpaši noteikumi attiecībā uz valdes sekretāru un valdes sekretariātā nodarbinātajiem darbiniekiem.”;

               2)

               noteikumu 6. pantu aizstāj ar šādu pantu:
               “6. pants

               Visus Eiropola darbiniekus, kurus pieņem darbā amatos, kurus var ieņemt tikai tādi darbinieki, ko pieņēmušas darbā Eiropola konvencijas 2. panta 4. punktā minētās kompetentās iestādes, vai kurus pieņem darbā amatā, uz kuru neattiecas minētais ierobežojums, sākotnēji pieņem darbā uz noteiktu laiku no viena gada līdz pieciem gadiem.
               Pirmos darba līgumus var pagarināt. Maksimālais kopējais ilgums līgumiem uz noteiktu laiku, ietverot visus līguma pagarināšanas laikposmus, ir deviņi gadi.
               Vienīgi tos darbiniekus, kas pieņemti darbā amatos, uz kuriem neattiecas ierobežojums nodarbināt tikai tos darbiniekus, ko pieņēmušas darbā Eiropola konvencijas 2. panta 4. punktā minētās kompetentās iestādes, var pieņemt darbā uz nenoteiktu laiku pēc tam, kad tie, konsekventi nodrošinot augstas kvalitātes darba izpildi, ir nostrādājuši dienestā laikposmu, kas atbilst diviem līgumiem uz noteiktu laiku un nav mazāks par sešiem gadiem.
               Eiropola valde katru gadu dod savu piekrišanu attiecībā uz darba līgumiem, ko Eiropola direktors paredz noslēgt uz nenoteiktu laiku. Valde var noteikt šādu darba līgumu maksimālo skaitu.”;

               3)

               noteikumu 95. pantu aizstāj ar šādu pantu:
               “95. pants

               Eiropols bez paziņojuma var lauzt darba līgumu neatkarīgi no tā, vai tas ir noslēgts uz noteiktu vai nenoteiktu laiku:

                           a)

                           pārbaudes laikā vai tā beigās saskaņā ar 26. pantu;

                           b)

                           ja ierēdnis vairs neatbilst 24. panta 2. punkta a) un d) apakšpunkta prasībām; tomēr, ja ierēdnis vairs neatbilst 24. panta 2. punkta d) apakšpunkta prasībām, viņas darba līgumu var lauzt tikai saskaņā ar 65. pantu,

                           c)

                           ja attiecībā uz ierēdni, kurš ieņem amatu, kuru var ieņemt tikai tādi darbinieki, ko pieņēmušas darbā Eiropola konvencijas 2. panta 4. punktā minētās kompetentās iestādes, ir beidzies laikposms kompetentās iestādes apstiprinātai norīkošanai darbā, īpašajam atvaļinājumam vai pagaidu pārkvalifikācijai;

                           d)

                           ja ierēdnis nespēj atsākt savu darbu pēc apmaksāta slimības atvaļinājuma, kas paredzēts 38. pantā. Šādā gadījumā ierēdnis saņem pabalstu, kas vienāds ar viņa pamatalgu, kā arī ģimenes pabalstus, ko aprēķina pēc likmes divas dienas par katru pilnu nostrādātu mēnesi.”;

               4)

               noteikumu 2. papildinājuma 3. panta 3. punktu aizstāj ar šādu punktu:
               “3.   Neskarot Civildienesta noteikumu 6. pantā noteiktos maksimālos dienesta laikposmus, attiecībā uz visām brīvajām amata vietām ņem vērā gan iekšējos, gan ārējos pieteikumus.”;

               5)

               pēc 9. papildinājuma pievieno šādu papildinājumu:

                  “10. PAPILDINĀJUMS
                  Īpaši noteikumi attiecībā uz finanšu kontrolieri, finanšu kontroliera palīgu (-iem) un finanšu kontroliera birojā nodarbinātajiem darbiniekiem
                  1. NODAĻA
                  UZDEVUMI UN PIENĀKUMI
                  1. pants
                  1.   Finanšu kontrolieris ir atbildīgs par uzdevumiem un pilda pienākumus, ko viņam paredzēts veikt saskaņā ar Eiropola konvenciju, Eiropola finanšu regulu, kā arī citus uzdevumus, ko finanšu kontrolierim uzdod pildīt valde.
                  2.   Saskaņā ar Eiropola finanšu regulas 20. pantu, veicot savus pienākumus, finanšu kontrolieris atskaitās vienīgi valdei un ir atbildīgs tās priekšā par pienākumu izpildi.
                  3.   Finanšu kontroliera palīgs (-i) ir atbildīgs par uzdevumiem un pilda pienākumus, ko viņam paredzēts veikt Eiropola konvencijā, Eiropola finanšu regulā, kā arī citus uzdevumus, ko viņam uzdod finanšu kontrolieris.
                  4.   Veicot savus pienākumus, finanšu kontroliera palīgs (-i) un citi papildu darbinieki, kas nodarbināti finanšu kontroliera birojā, atskatās vienīgi valdei un ir atbildīgi tās priekšā par pienākumu izpildi.
                  5.   Finanšu kontrolieri un viens vai vairākus finanšu kontroliera palīgus ieceļ saskaņā ar Eiropola konvencijas 35. panta 7. punktu un saskaņā ar citiem noteikumiem, kas izklāstīti šajā papildinājumā.
                  2. pants
                  1.   Ja vien nav noteikts citādi šajā papildinājumā, tie Civildienesta noteikumi, kuros ir paredzēts, ka direktors pārvalda un kontrolē Eiropola darbiniekus, attiecībā uz finanšu kontrolieri, finanšu kontroliera palīgu(-iem) un papildu darbiniekiem, kas nodarbināti finanšu kontroliera birojā, ir jāizprot kā noteikumi, kas attiecas uz valdes priekšsēdētāju.
                  2.   Visus lēmumus, ko saskaņā ar šo palidinājumu pieņem valde vai valdes priekšsēdētājs un kuriem ir vajadzīga likumiska īstenošana, oficiāli apstiprina direktors, kas darbojas kā Eiropola likumiskais pārstāvis saskaņā ar Eiropola konvencijas 29. panta 5. punktu.
                  2. NODAĻA
                  ATBILSTĪBA UN ATLASES PROCEDŪRAS
                  3. pants
                  Saskaņā ar Eiropola konvencijas 35. panta 7. punktu un Eiropola finanšu regulas 20. pantu finanšu kontrolieri un finanšu kontroliera palīgu (-us) izvēlas no kādas no dalībvalstu oficiālajām revīzijas struktūrām.
                  4. pants
                  Pieņemšana darbā finanšu kontroliera amatā notiek saskaņā ar Eiropola konvencijas 35. panta 7. punktu un Civildienesta noteikumu 3. nodaļu un 2. papildinājumu, ievērojot šādus īpašus noteikumus:

                              a)

                              valdes priekšsēdētājs izveido atlases komisiju, kurā ir pārstāvji no trim dalībvalstīm, tostarp viens pārstāvis no prezidentvalsts, un pārējās divas dalībvalstis izvēlas, valdei lozējot; šie trīs locekļi ievēl atlases komisijas priekšsēdētāju;

                              b)

                              sludinājumu par vakanci izstrādā valde;

                              c)

                              Personāla nodaļas priekšnieks darbojas kā atlases komisijas sekretārs un nodrošina vajadzīgo administratīvo atbalstu; viņam nav balsstiesību atlases procedūrā, nedz arī nekādas ietekmes uz procedūras iznākumu;

                              d)

                              ja atlases procedūrā paredz pārbaudījumus, tos sagatavo valdes locekļi, kas var pieņemt lēmumu, ka rakstisks pārbaudījums (-i) nav vajadzīgs; atlases komisija uzklausa visus sākotnēji atlasītos kandidātus;

                              e)

                              sarakstu, kurā norādīti veiksmīgie kandidāti secībā, ievērojot iegūtos rezultātus, sastāda atlases komisija un nosūta valdes priekšsēdētājam;

                              f)

                              valde izvēlas attiecīgo kandidātu ar vienprātīgu lēmumu saskaņā ar Eiropola konvencijas 35. panta 7. punktu.

                        5. pants
                  Viena vai vairāku finanšu kontroliera palīgu un darbinieku finanšu kontroliera birojam pieņemšana darbā notiek saskaņā ar Civildienesta noteikumu 3. nodaļu un 2. papildinājumu un attiecībā uz finanšu kontroliera palīgu (-iem) saskaņā ar Eiropola konvencijas 35. panta 7. punktu, ievērojot šādus īpašus noteikumus:

                              a)

                              lai pieņemtu darbā finanšu kontroliera palīgu, valdes priekšsēdētājs izveido atlases komisiju, kurā ir finanšu kontrolieris, kurš darbojas kā atlases komisijas priekšsēdētājs, divi dalībvalstu pārstāvji, tostarp viens pārstāvis no prezidentvalsts un otrs pārstāvis no dalībvalsts, kuru izvēlas, valdei lozējot, kā arī Personāla nodaļas priekšnieks, kas darbojas kā atlases komisijas sekretārs; atlases komisijas sekretāram nav balsstiesību atlases procedūrā, nedz arī nekādas ietekmes uz procedūras iznākumu;

                              b)

                              lai pieņemtu darbā citus darbiniekus Finanšu kontroliera birojam, finanšu kontrolieris izveido atlases komisiju un darbojas kā atlases komisijas priekšsēdētājs, tajā ir arī Personāla nodaļas priekšnieks, kas darbojas kā atlases komisijas sekretārs; atlases komisijas sekretāram nav balsstiesību atlases procedūrā, nedz arī nekādas ietekmes uz procedūras iznākumu; Turklāt prezidentvalsts, ja vēlas, par atlases komisijas locekli var nosūtīt savu pārstāvi;

                              c)

                              sludinājumu par vakanci izstrādā atlases komisija;

                              d)

                              pārbaudījumu(-s) sagatavo vienīgi atlases komisijas locekļi, kuri veic intervijas ar sākotnēji atlasītajiem kandidātiem;

                              e)

                              sarakstu, kura norādīti veiksmīgie kandidāti secībā, ievērojot iegūtos rezultātus, sastāda atlases komisija un nosūta valdes priekšsēdētājam;

                              f)

                              attiecībā uz finanšu kontroliera palīgu (-iem) valde izvēlas attiecīgo(-s) kandidātu(-s) ar vienprātīgu lēmumu saskaņā ar Eiropola konvencijas 35. panta 7. punktu un Eiropola finanšu regulas 20. panta 1. punktu.

                              g)

                              attiecībā uz citiem darbiniekiem, kas nodarbināti finanšu kontroliera birojā, attiecīgo kandidātu izvēlas valdes priekšsēdētājs.

                        3. NODAĻA
                  DIENESTA LAIKS, DARBĀ PIEŅEMŠANAS NOSACĪJUMI UN NEATBILSTĪBA
                  6. pants
                  1.   Finanšu kontroliera sākotnējo dienesta laiku nosaka valde ar vienprātīgu lēmumu saskaņā ar Civildienesta noteikumu 6. pantu. Līgumu var pagarināt ar valdes vienprātīgu lēmumu saskaņā ar Civildienesta noteikumu 6. pantu.
                  2.   Finanšu kontroliera palīga(-u) sākotnējo dienesta laiku nosaka valde ar vienprātīgu lēmumu saskaņā ar Civildienesta noteikumu 6. pantu. Līgumu var pagarināt ar valdes vienprātīgu lēmumu saskaņā ar Civildienesta noteikumu 6. pantu.
                  3.   Finanšu kontroliera birojā nodarbināto citu darbinieku sākotnējo dienesta laiku nosaka valdes priekšsēdētājs saskaņā ar Civildienesta noteikumu 6. pantu. Pamatojoties uz finanšu kontroliera atzinumu līgumus var pagarināt saskaņā Civildienesta noteikumu 6. pantu, lēmumu par pagarināšanu pieņemot valdes priekšsēdētājam.
                  7. pants
                  1.   Finanšu kontroliera amatu uzskata par atbilstīgu nodaļas priekšnieka amatam saskaņā ar Civildienesta noteikumu 45. pantu un 1. papildinājumu.
                  2.   Finanšu kontroliera amatu uzskata par atbilstīgu nodaļas priekšnieka amatam saskaņā ar Civildienesta noteikumu 45. pantu un 1. papildinājumu.
                  8. pants
                  1.   Sākotnējo algas likmju struktūru un algas līmeni, kuru piemēro, pieņemot darbā finanšu kontrolieri un finanšu kontroliera palīgu (-us), nosaka ar valdes vienprātīgu lēmumu.
                  2.   Visus periodiskos ziņojumus un lēmumus attiecībā uz finanšu kontrolieri, kas paredzēti Civildienesta noteikumu 3. nodaļā, sagatavo valdes priekšsēdētājs, kuram palīdz viņa priekšgājēji saistībā ar iepriekšējiem dienesta laikposmiem.
                  3.   Visus periodiskos ziņojumus un lēmumus attiecībā uz finanšu kontroliera palīgu (-iem), kas paredzēti Civildienesta noteikumu 3. nodaļā, sagatavo finanšu kontrolieris un apstiprina valdes priekšsēdētājs.
                  9. pants
                  1.   Sākotnējo algas likmju struktūru un algas līmeni, kuru piemēro, pieņemot darbā finanšu kontroliera biroja darbiniekus, nosaka valdes priekšsēdētājs.
                  2.   Visus periodiskos ziņojumus un lēmumus, kas paredzēti Civildienesta noteikumu 3. nodaļā, attiecībā uz finanšu kontroliera biroja darbiniekiem, pamatojoties uz finanšu kontroliera atzinumu, sagatavo finanšu kontrolieris un apstiprina valdes priekšsēdētājs.
                  10. pants
                  Pēc dienesta pabeigšanas finanšu kontrolieri un finanšu kontroliera palīgu (-s) nepieņem darbā tādā amatā Eiropolā, kas ir direktora pilnvaru jomā, laikposmā, kas ir vismaz astoņpadsmit mēneši.
                  4. NODAĻA
                  DIENESTA ATTIECĪBU PĀRTRAUKŠANA
                  11. pants
                  Dienesta attiecības ar finanšu kontrolieri un finanšu kontroliera palīgu(-iem) tiek pārtrauktas saskaņā ar Civildienesta noteikumu 10. nodaļu, ievērojot šādus īpašus noteikumus:

                              a)

                              visus lēmumus par finanšu kontroliera un finanšu kontroliera palīga (-u) dienesta attiecību pārtraukšanu vienprātīgi pieņem valde;

                              b)

                              pieņemot lēmumu pārtraukt finanšu kontroliera vai finanšu kontroliera palīga (-u) dienesta attiecības sakarā ar disciplināriem iemesliem, ņem vērā īpašos noteikumus par disciplinārlietām, kas izklāstīti šā papildinājuma 5. nodaļā.

                        12. pants
                  Dienesta attiecības ar finanšu kontroliera biroja darbiniekiem tiek pārtrauktas saskaņā ar Civildienesta noteikumu 10. nodaļu, ievērojot šādus īpašus noteikumus:

                              a)

                              visus lēmumus par finanšu kontroliera birojā nodarbināto darbinieku dienesta attiecību pārtraukšanu pieņem valdes priekšsēdētājs, lemjot uz finanšu kontroliera motivēta atzinuma pamata;

                              b)

                              pieņemot lēmumu pārtraukt dienesta attiecības ar finanšu kontroliera birojā nodarbinātiem darbiniekiem sakarā ar disciplināriem iemesliem, ņem vērā īpašos noteikumus par disciplinārlietām, kas izklāstīti šā papildinājuma 5. nodaļā.

                        5. NODAĻA
                  DISCIPLINĀRLIETAS
                  13. pants
                  Disciplinārlietas pret finanšu kontrolieri un finanšu kontroliera palīgu(-iem) norit saskaņā ar Finanšu regulas 49. panta 5. punktu un Civildienesta noteikumu 8. nodaļu un 8. papildinājumu, ievērojot šādus īpašus noteikumus:

                              a)

                              valde izveido disciplinārlietu kolēģiju, kurā ir valdes priekšsēdētājs, kurš darbojas kā disciplinārlietu kolēģijas priekšsēdētājs, un trīs pārstāvji no dalībvalstīm, ko izvēlas, valdei lozējot; pārstāvji ir augstākā vai vienlīdzīgā amata pakāpē, salīdzinot ar finanšu kontrolieri un finanšu kontroliera palīgu(-iem), un vienlaikus nav valdes locekļi;

                              b)

                              prezidentvalsts maiņa neietekmē disciplinārlietu kolēģijas sastāvu; citu iemeslu dēļ radušās vakances aizpilda lozējot;

                              c)

                              disciplinārlietu kolēģijai palīdz sekretārs, kas, ja vajadzīgs, var būt juridiskās nodaļas vadītājs;

                              d)

                              pēc valdes priekšsēdētāja vai kāda tās locekļa priekšlikuma ar valdei ir tiesības, vienprātīgi un neapspriežoties ar disciplinārlietu kolēģiju, izteikt rakstveida brīdinājumu vai rājienu; finanšu kontrolieri un finanšu kontroliera palīgu(-s) par to informē rakstiski, un pirms šāda soda noteikšanas viņus uzklausa;

                              e)

                              citus disciplināros pasākumus valde ar vienprātīgu lēmumu uzliek pēc tam, kad ir pabeigta šajā un Civildienesta noteikumu 7. papildinājumā noteiktā disciplinārā procedūra; šo procedūru ierosina valdes priekšsēdētājs pēc tam, kad uzklausīts finanšu kontrolieris un finanšu kontroliera palīgs(-i);

                              f)

                              tiesības pieņemt lēmumu par Civildienesta noteikumu 90. pantā paredzēto atsaukšanu no amata un tiesības pieņemt lēmumu svītrot no personas lietas visas atsauces uz disciplināro pasākumu, kā paredzēts Civildienesta noteikumu 91. pantā, īsteno valdes priekšsēdētājs, kurš šajā jautājumā apspriežas ar valdes locekļiem;

                              g)

                              valde iesniedz disciplinārlietu kolēģijai ziņojumu, kurā precīzi izklāstīti fakti, par kuriem izteikta neapmierinātība, un vajadzības gadījumos norādīti arī attiecīgie apstākļi;

                              h)

                              disciplinārlietu kolēģijas pirmajā sēdē tās locekļi uzdod vienam tās loceklim sagatavot vispārīgu ziņojumu par izskatāmo lietu;

                              i)

                              disciplinārlietu kolēģijas pamatoto atzinumu, kurš paredzēts 15. pantā un 7. papildinājumā, nosūta finanšu kontrolierim un valdei, kura vienprātīgi pieņem lēmumu mēneša laikā pēc atzinuma saņemšanas pēc tam, kad ir noklausījusies finanšu kontroliera un finanšu kontroliera palīga (-u) apsvērumus;

                              j)

                              ja atklājas jauni fakti, par kuriem ir attiecīgi pierādījumi, disciplinārlietu var izskatīt atkārtoti pēc valdes iniciatīvas vai finanšu kontroliera un finanšu kontroliera palīga (-u) pieprasījuma.

                        14. pants
                  Disciplinārlietas pret finanšu kontroliera biroja darbiniekiem norit saskaņā ar Civildienesta noteikumu 8. nodaļu un 7. papildinājumu, ievērojot šādus īpašus noteikumus:

                              a)

                              valde izveido disciplinārlietu kolēģiju, kurā ir trīs pārstāvji no dalībvalstīm, ko izvēlas, valdei lozējot; pārstāvji ir augstākā vai vienlīdzīgā amata pakāpē, salīdzinot ar finanšu kontroliera biroja darbinieku, un vienlaikus nav valdes locekļi; viņi vienojas, ka viens no viņiem darbosies kā disciplinārlietu kolēģijas priekšsēdētājs;

                              b)

                              prezidentvalsts maiņa neietekmē disciplinārlietu kolēģijas sastāvu; citu iemeslu dēļ radušās vakances aizpilda lozējot;

                              c)

                              disciplinārlietu kolēģijai palīdz sekretārs, kas, ja vajadzīgs, var būt juridiskās nodaļas vadītājs;

                              d)

                              pēc savas iniciatīvas vai kāda valdes locekļa priekšlikuma valdes priekšsēdētājam ir tiesības, neapspriežoties ar disciplinārlietu kolēģiju, izteikt rakstveida brīdinājumu vai rājienu; darbinieku, kas nodarbināts finanšu kontroliera birojā, par to informē rakstiski, un pirms šāda soda noteikšanas uzklausa;

                              e)

                              citus disciplināros pasākumus valdes priekšsēdētājs uzliek pēc tam, kad ir pabeigta šajā papildinājumā un Civildienesta noteikumu 7. papildinājumā noteiktā disciplinārā procedūra; šo procedūru ierosina valdes priekšsēdētājs pēc tam, kad uzklausīts darbinieks, kas nodarbināts finanšu kontroliera birojā;

                              f)

                              tiesības pieņemt lēmumu par Civildienesta noteikumu 90. pantā paredzēto atsaukšanu no amata un tiesības pieņemt lēmumu svītrot no personas lietas visas atsauces uz disciplināro pasākumu, kā paredzēts Civildienesta noteikumu 91. pantā, īsteno valdes priekšsēdētājs;

                              g)

                              valdes priekšsēdētājs iesniedz Disciplinārlietu kolēģijai ziņojumu, kurā precīzi izklāstīti fakti, par kuriem izteikta neapmierinātība, un vajadzības gadījumos norādīti arī attiecīgie apstākļi;

                              h)

                              disciplinārlietu kolēģijas pirmajā sēdē tās locekļi uzdod vienam loceklim sagatavot vispārīgu ziņojumu par izskatāmo lietu;

                              i)

                              disciplinārlietu kolēģijas pamatoto atzinumu, kurš paredzēts 15. pantā un 7. papildinājumā, nosūta finanšu kontroliera biroja darbiniekam un valdes priekšsēdētājam, kurš pieņem lēmumu mēneša laikā pēc atzinuma saņemšanas pēc tam, kad ir noklausījusies finanšu kontroliera biroja darbinieka apsvērumus;

                              j)

                              ja atklājas jauni fakti, par kuriem ir attiecīgi pierādījumi, disciplinārlietu var izskatīt atkārtoti pēc valdes priekšsēdētāja iniciatīvas vai attiecīgā ierēdņa pieprasījuma.

                        6. NODAĻA
                  ATBILDĪBA
                  15. pants
                  1.   Attiecībā uz finanšu kontroliera un finanšu kontroliera palīga(-u) atbildību saskaņā ar Finanšu regulas 49. panta 5. un 6. punktu finanšu kontrolieris un finanšu kontroliera palīgs(-i) apdrošinās pret šiem riskiem.
                  2.   Eiropols sedz ar to saistītās apdrošināšanas izmaksas.
                  7. NODAĻA
                  PĀRSŪDZĪBA
                  16. pants
                  1.   Atbilstīgi Civildienesta noteikumu 92. panta 2. punktam finanšu kontroliera, finanšu kontroliera asistenta vai finanšu kontroliera biroja darbinieka sūdzības iesniedz iestādei, kā arī tās izskata tā iestāde, kas pieņēma galīgo lēmumu šajā lietā.
                  2.   Atbilstīgi Civildienesta noteikumu 93. pantam finanšu kontroliera, finanšu kontroliera asistenta vai finanšu kontroliera biroja darbinieka sūdzības var iesniegt tikai tad, ja iestādei, kas pieņēma galīgo lēmumu šajā lietā, iepriekš ir iesniegtas sūdzības atbilstīgi 1. punktam, un ja sūdzība ir noraidīta ar tiešu vai netiešu lēmumu. Tomēr attiecīgā persona pēc sūdzības iesniegšanas atbilstīgi 1. punktam var nekavējoties iesniegt apelāciju Eiropas Kopienu Tiesā saskaņā ar Civildienesta noteikumu 93. panta 4. punktā izklāstītajiem nosacījumiem
                  8. NODAĻA
                  ĪPAŠI NOTEIKUMI ATTIECĪBĀ UZ FINANŠU KONTROLIERI UN PĀREJAS NOTEIKUMIEM
                  17. pants
                  Ja finanšu kontrolieris nevar pildīt savus pienākumus vairāk nekā mēnesi, vai, ja ir brīvs finanšu kontroliera amats, viņa pienākumus pilda finanšu kontroliera asistents. Šajā sakarā valde izdod rīkojumu par aizvietošanu katru reizi, kad tiek iecelts amatā finanšu kontroliera asistents.
                  18. pants
                  Ja lēmumi par finanšu kontrolieri, finanšu kontroliera(-u) asistentu vai finanšu kontroliera biroja darbiniekiem, vai līguma noteikumiem attiecībā uz personu, kas ieņem finanšu kontroliera, finanšu kontroliera asistenta vai finanšu kontroliera biroja darbinieka amatu pieņemti pirms šā papildinājuma stāšanās spēkā, šādus lēmumus vai līguma noteikumus turpina piemērot.”;

               6)

               pēc 10. papildinājuma pievieno šādu papildinājumu:

                  “11. PAPILDINĀJUMS
                  Īpaši noteikumi attiecībā uz valdes sekretāru un valdes sekretariāta darbiniekiem
                  1. NODAĻA
                  UZDEVUMI UN PIENĀKUMI
                  1. pants
                  1.   Valdei palīdz sekretārs un valdes sekretariāta darbinieki, lai tā varētu veikt savus pienākumus.
                  2.   Veicot tās uzdevumus, valdes sekretārs un valdes sekretariāta darbinieki ir atbildīgi tikai valdes priekšā, un atbild tai par uzdevumu izpildīšanu. Tomēr, ja iepriekš ir saņemta valdes atļauja un ar tās atļauju, tie var arī pildīt pienākumus Eiropola interesēs.
                  2. pants
                  1.   Ja vien nav noteikts citādi šajā papildinājumā, tie Civildienesta noteikumi, kuros ir paredzēts, ka direktors pārvalda un kontrolē Eiropola darbiniekus, attiecībā uz finanšu kontrolieri, finanšu kontroliera palīgu(-iem) un papildu darbiniekiem, kas nodarbināti finanšu kontroliera birojā, ir jāizprot kā noteikumi, kas attiecas uz valdes priekšsēdētāju.
                  2.   Jebkurus lēmumus, ko saskaņā ar palidinājumu pieņem valde vai valdes priekšsēdētājs, kuriem ir vajadzīga likumiska īstenošana, oficiāli apstiprina direktors, kas darbojas kā Eiropola likumiskais pārstāvis saskaņā ar Eiropola konvencijas 29. panta 5. punktu.
                  2. NODAĻA
                  ATBILSTĪBA UN ATLASES PROCEDŪRAS
                  3. pants
                  Valdes sekretāra un valdes sekretariāta papildu darbinieku amati nav paredzēti tikai darbiniekiem, ko pieņēmušas darbā Eiropola konvencijas 2. panta 4. punktā minētās kompetentās iestādes.
                  4. pants
                  Valdes sekretāra pieņemšana darbā notiek saskaņā ar Civildienesta noteikumu 3. nodaļu un 2. papildinājumu, ievērojot šādus īpašus noteikumus:

                              a)

                              valdes priekšsēdētājs izveido atlases komisiju, kurā ir pārstāvji no trim dalībvalstīm, tostarp no prezidentvalsts, un pārējos izvēlas, valdei lozējot; šie trīs locekļi ievēl atlases komisijas priekšsēdētāju;

                              b)

                              sludinājumu par vakanci izstrādā valde;

                              c)

                              personāla nodaļas vadītājs darbojas kā atlases komisijas sekretārs un nodrošina vajadzīgo administratīvo atbalstu; atlases komisijas sekretāram nav balsstiesību atlases procedūrā, nedz arī nekādas ietekmes uz procedūras iznākumu;

                              d)

                              ja atlases procedūrā paredz pārbaudījumus, tos sagatavo valdes locekļi, kas var pieņemt lēmumu, ka rakstisks pārbaudījums (-i) nav vajadzīgs; atlases komisija uzklausa visus sākotnēji atlasītos kandidātus;

                              e)

                              sarakstu, kurā norādīti veiksmīgie kandidāti secībā, ievērojot iegūtos rezultātus, sastāda atlases komisija un nosūta valdes priekšsēdētājam;

                              f)

                              valde izvēlas attiecīgo kandidātu ar vairākuma lēmumu.

                        5. pants
                  Eiropola darbinieku pieņemšana darbā norit saskaņā ar Civildienesta noteikumu 3. nodaļu un 2. papildinājumu, ievērojot šādus īpašus noteikumus:

                              a)

                              attiecībā uz vecākā palīga amatu valdes priekšsēdētājs izveido atlases komisiju, kurā ir valdes sekretārs un divi dalībvalstu pārstāvji, tostarp no prezidentvalsts, un pārējos izvēlas, valdei lozējot, no kuriem viens būs valdes priekšsēdētājs un personāla nodaļas vadītājs, kas darbojas kā atlases komisijas sekretārs; atlases komisijas sekretāram nav balsstiesību atlases procedūrā, nedz arī nekādas ietekmes uz procedūras iznākumu;

                              b)

                              attiecībā uz visiem amatiem, kas ir zemāki par vecākā palīga amatu, valdes priekšsēdētājs izveido atlases komisiju, kurā ir valdes sekretārs, kas darbojas kā atlases komisijas priekšsēdētājs, un personāla nodaļas vadītājs, kas darbojas kā atlases komisijas sekretārs; atlases komisijas sekretāram nav balsstiesību atlases procedūrā, nedz arī nekādas ietekmes uz procedūras iznākumu; turklāt prezidentvalsts, ja tā vēlas, var nosūtīt pārstāvi par atlases komisijas locekli;

                              c)

                              sludinājumu par vakanci izstrādā atlases komisija;

                              d)

                              pārbaudījumu(-s) sagatavo vienīgi atlases komisijas locekļi, kuri intervē sākotnēji atlasītajos kandidātus;

                              e)

                              sarakstu, kurā norādīti veiksmīgie kandidāti secībā, ievērojot iegūtos rezultātus, sastāda atlases komisija un nosūta valdes priekšsēdētājam;

                              f)

                              valdes priekšsēdētājs izvēlas attiecīgo kandidātu.

                        3. NODAĻA
                  DIENESTA LAIKS UN DARBĀ PIEŅEMŠANAS NOSACĪJUMI
                  6. pants
                  1.   Valdes sekretāra sākotnējo dienesta laiku nosaka valde saskaņā ar Civildienesta noteikumu 6. pantu. Valde var atjaunot līgumu saskaņā Civildienesta noteikumu 6. pantu.
                  2.   Valdes sekretariāta darbinieku sākotnējo dienesta laiku nosaka valdes priekšsēdētājs saskaņā ar Civildienesta noteikumu 6. pantu. Pamatojoties uz valdes sekretāra atzinumu līgumus var pagarināt saskaņā Civildienesta noteikumu 6. pantu, lēmumu par pagarināšanu pieņemot valdes priekšsēdētājam.
                  7. pants
                  Valdes sekretāra amatu uzskata par atbilstīgu nodaļas vadītāja amatam saskaņā ar Civildienesta noteikumu 45. pantu un 1. papildinājumu.
                  8. pants
                  1.   Sākotnējo algas likmju struktūru un algas līmeni, kuru piemēro, pieņemot darbā valdes sekretāru, nosaka valde.
                  2.   Visus periodiskos ziņojumus, kas paredzēti Civildienesta noteikumu 3. nodaļā, attiecībā uz valdes sekretāru sagatavo valdes priekšsēdētājs, kam tajā palīdz Personāla nodaļas priekšnieks, kas arī sagatavo valdes lēmumu par algas līmeņa papildu paaugstinājuma piešķiršanu ik pēc diviem gadiem.
                  9. pants
                  1.   Sākotnējo algas likmju struktūru un algas līmeni, kuru piemēro, pieņemot darbā valdes sekretariāta darbiniekus, nosaka valdes priekšsēdētājs pēc Atlases komisijas priekšlikuma.
                  2.   Visus periodiskos ziņojumus, kas paredzēti Civildienesta noteikumu 3. nodaļā, attiecībā uz valdes sekretariāta darbiniekiem, konsultējoties ar valdes sekretāru, sagatavo valdes priekšsēdētājs, kas arī pieņem lēmumu par algas līmeņa papildu paaugstinājuma piešķiršanu ik pēc diviem gadiem.
                  4. NODAĻA
                  DIENESTA ATTIECĪBU PĀRTRAUKŠANA
                  10. pants
                  Dienesta attiecības ar valdes sekretāru tiek pārtrauktas saskaņā ar Civildienesta noteikumu 10. nodaļu, ievērojot šādus īpašus noteikumus:

                              a)

                              visus lēmumus par valdes sekretāra dienesta attiecību pārtraukšanu pieņem valde;

                              b)

                              pieņemot lēmumu pārtraukt valdes sekretāra dienesta attiecības sakarā ar disciplināriem iemesliem, ņem vērā īpašos noteikumus par disciplinārlietām, kas izklāstīti šā papildinājuma 5. nodaļā.

                        11. pants
                  Dienesta attiecības ar valdes sekretariāta darbiniekiem tiek pārtrauktas saskaņā ar Civildienesta noteikumu 10. nodaļu, ievērojot šādus īpašus noteikumus:

                              a)

                              visus lēmumus par valdes sekretariāta darbinieku dienesta attiecību pārtraukšanu pieņem valdes priekšsēdētājs;

                              b)

                              pieņemot lēmumu pārtraukt valdes sekretariāta darbinieku dienesta attiecības sakarā ar disciplināriem iemesliem, ņem vērā īpašos noteikumus par disciplinārlietām, kas izklāstīti šā papildinājuma 5. nodaļā.

                        5. NODAĻA
                  DISCIPLINĀRLIETAS
                  12. pants
                  Disciplinārlietas pret valdes sekretāru norit saskaņā ar Civildienesta noteikumu 8. nodaļu un 7. papildinājumu, ievērojot šādus īpašus noteikumus:

                              a)

                              valde izveido disciplinārlietu kolēģiju, kurā ir valdes priekšsēdētājs, kurš darbojas kā disciplinārlietu kolēģijas priekšsēdētājs, un trīs pārstāvji no dalībvalstīm, ko izvēlas, valdei lozējot; pārstāvji ir augstākā vai vienlīdzīgā amata pakāpē, salīdzinot ar valdes sekretāru, un vienlaikus nav valdes locekļi;

                              b)

                              prezidentvalsts maiņa neietekmē disciplinārlietu kolēģijas sastāvu; citu iemeslu pēc radušās vakances aizpilda lozējot;

                              c)

                              disciplinārlietu kolēģijai palīdz sekretārs, kas, ja vajadzīgs, var būt juridiskās nodaļas vadītājs;

                              d)

                              pēc valdes priekšsēdētāja vai kāda tās locekļa priekšlikuma, ar vairākuma lēmumu un neapspriežoties ar disciplinārlietu kolēģiju, valdei ir tiesības izteikt rakstveida brīdinājumu vai rājienu; valdes sekretāru par to informē rakstiski, un pirms šāda soda noteikšanas viņu uzklausa;

                              e)

                              citus disciplināros pasākumus valde ar vairākuma lēmumu uzliek pēc tam, kad ir pabeigta šajā un Civildienesta noteikumu 7. papildinājumā noteiktā disciplinārā procedūra; šo procedūru ierosina valdes priekšsēdētājs pēc tam, kas uzklausīts valdes sekretārs;

                              f)

                              tiesības pieņemt lēmumu par Civildienesta noteikumu 90. pantā paredzēto atsaukšanu no amata un tiesības pieņemt lēmumu svītrot no personas lietas visas atsauces uz disciplināro pasākumu, kā paredzēts Civildienesta noteikumu 91. pantā, īsteno valdes priekšsēdētājs, kurš šajā jautājumā apspriežas ar valdes locekļiem;

                              g)

                              valde iesniedz disciplinārlietu kolēģijai ziņojumu, kurā precīzi izklāstīti fakti, par kuriem izteikta neapmierinātība, un vajadzības gadījumos norādīti arī attiecīgie apstākļi;

                              h)

                              disciplinārlietu kolēģijas pirmajā sēdē tās locekļi uzdod vienam loceklim sagatavot vispārīgu ziņojumu par izskatāmo lietu;

                              i)

                              disciplinārlietu kolēģijas pamatoto atzinumu, kurš paredzēts 7. papildinājuma 15. pantā, iesniedz valdes sekretāram un valdei, kura pieņem vairākuma lēmumu mēneša laikā pēc atzinuma saņemšanas pēc tam, kad ir uzklausījusi valdes sekretāru;

                              j)

                              ja atklājas jauni fakti, par kuriem ir attiecīgi pierādījumi, disciplinārlietu var izskatīt atkārtoti pēc valdes iniciatīvas vai valdes sekretāra pieprasījuma.

                        13. pants
                  Disciplinārlietas pret valdes sekretariāta darbiniekiem norit saskaņā ar Civildienesta noteikumu 8. nodaļu un 7. papildinājumu, ievērojot šādus īpašus noteikumus:

                              a)

                              valde izveido disciplinārlietu kolēģiju, kurā ir trīs pārstāvji no dalībvalstīm, ko izvēlas, valdei lozējot; pārstāvji ir augstākā vai vienlīdzīgā amata pakāpē, salīdzinot ar valdes darbinieku, un vienlaikus nav valdes locekļi; viņi vienojas, ka viens no viņiem darbosies kā disciplinārlietu kolēģijas priekšsēdētājs;

                              b)

                              prezidentvalsts maiņa neietekmē disciplinārlietu kolēģijas sastāvu; citu iemeslu pēc radušās vakances aizpilda lozējot;

                              c)

                              disciplinārlietu kolēģijai palīdz sekretārs, kas, ja vajadzīgs, var būt juridiskās nodaļas vadītājs;

                              d)

                              pēc savas iniciatīvas vai kāda valdes locekļa priekšlikuma valdes priekšsēdētājam ir tiesības, neapspriežoties ar disciplinārlietu kolēģiju, izteikt rakstveida brīdinājumu vai rājienu; valdes sekretariāta darbinieku par to informē rakstveidā, un pirms šāda soda noteikšanas viņu uzklausa;

                              e)

                              citus disciplināros pasākumus valdes priekšsēdētājs uzliek pēc tam, kad ir pabeigta šajā papildinājumā un Civildienesta noteikumu 7. papildinājumā noteiktā disciplinārā procedūra; šo procedūru ierosina valdes priekšsēdētājs pēc tam, kas uzklausīts valdes sekretariāta darbinieks;

                              f)

                              tiesības pieņemt lēmumu par Civildienesta noteikumu 90. pantā paredzēto atsaukšanu no amata un tiesības pieņemt lēmumu svītrot no personas lietas visas atsauces uz disciplināro pasākumu, kā paredzēts Civildienesta noteikumu 91. pantā, īsteno valdes priekšsēdētājs;

                              g)

                              valdes priekšsēdētājs iesniedz disciplinārlietu kolēģijai ziņojumu, kurā precīzi izklāstīti fakti, par kuriem izteikta neapmierinātība, un vajadzības gadījumos norādīti arī attiecīgie apstākļi;

                              h)

                              disciplinārlietu kolēģijas pirmajā sēdē tās locekļi uzdod vienam loceklim sagatavot vispārīgu ziņojumu par izskatāmo lietu;

                              i)

                              disciplinārlietu kolēģijas pamatoto atzinumu, kurš paredzēts 7. papildinājuma 15. pantā, iesniedz valdes sekretariāta darbiniekam un valdes sekretāram, kas pieņem lēmumu mēneša laikā pēc atzinuma saņemšanas pēc tam, kad ir uzklausījis attiecīgo ierēdni;

                              j)

                              ja atklājas jauni fakti, par kuriem ir attiecīgi pierādījumi, disciplinārlietu var izskatīt atkārtoti pēc valdes priekšsēdētāja iniciatīvas vai attiecīgā ierēdņa pieprasījuma.

                        6. NODAĻA
                  PĀRSŪDZĪBA
                  14. pants
                  1.   Atbilstīgi Civildienesta noteikumu 92. panta 2. punktam valdes sekretāra vai valdes sekretariāta darbinieka sūdzības iesniedz iestādei, kā arī tās izskata tā iestāde, kas pieņēma galīgo lēmumu šajā lietā.
                  2.   Atbilstīgi Civildienesta noteikumu 93. pantam valdes sekretāra vai valdes sekretariāta darbinieka sūdzības var iesniegt tikai tad, ja iestādei, kas pieņēma galīgo lēmumu šajā lietā iepriekš, ir iesniegtas sūdzības atbilstīgi 1. punktam, un ja sūdzība ir noraidīta ar tiešu vai netiešu lēmumu. Tomēr attiecīgā persona, pēc sūdzības iesniegšanas atbilstīgi 1. punktam, var nekavējoties iesniegt apelāciju Eiropas Kopienu Tiesā saskaņā ar Civildienesta noteikumu 93. panta 4. punktā izklāstītajiem nosacījumiem.
                  7. NODAĻA
                  PĀREJAS NOTEIKUMI
                  15. pants
                  Ja lēmumi par valdi vai līguma noteikumiem attiecībā uz personu, kas ieņem valdes sekretāra amatu vai darbinieku, kas strādā valdes sekretariātā, pieņemti pirms šā papildinājuma stāšanās spēkā, šādus lēmumus vai līguma noteikumus turpina piemērot.”.

         2. pants
   Šis lēmums stājas spēkā pirmajā dienā pēc tā pieņemšanas.
   3. pants
   Šo lēmumu publicē Eiropas Savienības Oficiālajā Vēstnesī.

      Briselē, 2006. gada 4. decembrī

            Padomes vārdā —

            priekšsēdētājs

         L. LUHTANEN

      (1)  OV C 316, 27.11.1995., 2. lpp. Konvencijā jaunākie grozījumi izdarīti ar 2003. gada 27. novembra protokolu (OV C 2, 6.1.2004., 1. lpp.).

      (2)  OV C 71, 23.3.2006., 16. lpp.

      (3)  Atzinums sniegts 2006. gada 12. oktobrī (Oficiālajā Vēstnesī vēl nav publicēts).

      (4)  OV C 26, 30.1.1999., 23. lpp. Aktā jaunākie grozījumi izdarīti ar Lēmumu 2006/519/EK (OV L 203, 26.7.2006., 10. lpp.).


title: 2013/759/ES: Padomes Lēmums ( 2013. gada 12. decembris ) attiecībā uz EAF pārejas pārvaldības pasākumiem no 2014. gada 1. janvāra līdz brīdim, kad spēkā stāsies 11. Eiropas Attīstības fonds

text:
               14.12.2013

               LV

               Eiropas Savienības Oficiālais Vēstnesis

               L 335/48

         PADOMES LĒMUMS
   (2013. gada 12. decembris)
   attiecībā uz EAF pārejas pārvaldības pasākumiem no 2014. gada 1. janvāra līdz brīdim, kad spēkā stāsies 11. Eiropas Attīstības fonds
   (2013/759/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienību un Līgumu par Eiropas Savienības darbību,
   ņemot vērā Partnerattiecību nolīgumu starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses, kas noslēgts 2000. gada 23. jūnijā Kotonū,
   ņemot vērā Padomes Lēmumu 2001/822/EK (2001. gada 27. novembris) par aizjūras zemju un teritoriju asociāciju ar Eiropas Kopienu (“Lēmums par aizjūras asociāciju”) (1),
   ņemot vērā Padomē sanākušo dalībvalstu valdību pārstāvju Iekšējo nolīgumu par Kopienas palīdzības finansēšanu saskaņā ar daudzgadu finanšu shēmu laikposmam no 2008. gada līdz 2013. gadam atbilstīgi ĀKK un EK Partnerattiecību nolīgumam par finansiālas palīdzības piešķiršanu aizjūras zemēm un teritorijām, uz ko attiecas EK Līguma ceturtā daļa (2) (“10. EAF iekšējais nolīgums”), un jo īpaši tā 1. panta 5. punktu,
   ņemot vērā Eiropas Komisijas priekšlikumu,
   tā kā:

               (1)

               Saskaņā ar 10. EAF iekšējā nolīguma 1. panta 5. punktu par 10. EAF līdzekļiem vairs nevar uzņemties saistības pēc 2013. gada 31. decembra, ja vien Padome pēc Komisijas priekšlikuma vienprātīgi nepieņem citādu lēmumu.

               (2)

               ĀKK valstu un ES Partnerattiecību nolīguma Ib pielikuma 5. punkts (Daudzgadu finanšu shēma 2008.–2013. gadam) paredz, ka 10. EAF līdzekļus (izņemot summas, kas piešķirtas ieguldījumu mehānismam, neietverot atbilstīgās kredītprocentu subsīdijas) vairs nevarēs piešķirt pēc 2013. gada 31. decembra, ja vien Padome pēc Komisijas priekšlikuma vienprātīgi nepieņem citādu lēmumu.

               (3)

               Lēmuma par aizjūras asociāciju IIAa pielikuma 1. panta 2. punktā paredzēts, ka 10. EAF līdzekļus pēc 2013. gada 31. decembra vairs nepiešķir, ja vien Padome pēc Komisijas priekšlikuma vienprātīgi nepieņem citādu lēmumu.

               (4)

               10. EAF iekšējā nolīguma 13. panta 3. punktā noteikts, ka tas tiek noslēgts uz tikpat ilgu laiku kā ĀKK un ES Partnerattiecību nolīguma daudzgadu finanšu shēma un ka šis nolīgums paliek spēkā tik ilgi, cik vajadzīgs, lai pilnībā izpildītu visas darbības, ko finansē saskaņā ar ĀKK un ES Partnerattiecību nolīgumu un Lēmumu par aizjūras asociāciju un saskaņā ar minēto daudzgadu finanšu shēmu.

               (5)

               Eiropas Ārējās darbības dienesta organizatoriskā struktūra un darbība ir izklāstīta Padomes Lēmumā 2010/427/ES (3).

               (6)

               Ir iespējams, ka 11. EAF stāsies spēkā pēc 2014. gada 1. janvāra. Tādēļ Komisija ierosina pārejas pasākumus (“pagaidu mehānisms”), lai nodrošinātu līdzekļu pieejamību sadarbībai ar ĀKK valstīm un ar aizjūras zemēm un teritorijām (AZT), kā arī atbalsta izdevumus laika posmā no 2014. gada janvāra līdz brīdim, kad stājas spēkā 11. EAF iekšējais nolīgums, finansēt no EAF atlikuma un līdzekļiem, kas pārcelti no 10. un iepriekšējiem EAF,

         IR PIEŅĒMUSI ŠO LĒMUMU.
   1. pants
   Līdz 11. EAF iekšējā nolīguma spēkā stāšanās brīdim pārejas pasākumus kā rīcības programmas, atsevišķi pasākumi, īpaši pasākumi un īpašas rīcības programmas ĀKK partneriem, finansēšanas lēmumus, lai atbalstītu AZT, un rīcības programmas atbalsta izdevumiem finansē no pagaidu mehānisma, kas sastāv no iepriekšējo EAF neizlietotā atlikuma un līdzekļiem, kas pārcelti no projektiem minēto EAF ietvaros. Minēto pagaidu mehānismu var arī izmantot dotācijām kredītprocentu subsīdiju un ar projektiem saistītas tehniskās palīdzības (ko piešķir Eiropas Investīciju bankai) finansēšanai, kā minēts ĀKK un ES partnerattiecību nolīguma II pielikuma 1., 2. un 4. pantā un Lēmumā par aizjūras asociāciju. Minēto pārejas pasākumu mērķis ir atvieglot plānošanas dokumentu īstenošanu un reaģēt uz palīdzības prasībām ārkārtas situācijās.
   Līdzekļus, kas piešķirti minētā pagaidu mehānisma ietvaros, uzskaita 11. EAF. Pēc 11. EAF iekšējā nolīguma stāšanās spēkā 8., 9. un 10. EAF iekšējo nolīgumu 1. panta 2. punkta a) apakšpunktā noteiktās dalībvalstu iemaksu daļas attiecīgi samazina.
   2. pants
   Pagaidu mehānisma īstenošanai piemēro Padomes Regulu (EK) Nr. 617/2007 (4) un Padomes Regulu (EK) Nr. 215/2008 (5).
   3. pants
   Šo lēmumu piemēro saskaņā ar Lēmumu 2010/427/ES.
   4. pants
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.
   To piemēro no 2014. gada 1. janvāra līdz brīdim, kad stājas spēkā 11. EAF iekšējais nolīgums.

      Briselē, 2013. gada 12. decembrī

            Padomes vārdā –

            priekšsēdētāja

         C. ASHTON

      (1)  OV L 314, 30.11.2001., 1. lpp.

      (2)  OV L 247, 9.9.2006., 32. lpp.

      (3)  Padomes Lēmums 2010/427/ES (2010. gada 26. jūlijs), ar ko nosaka Eiropas Ārējās darbības dienesta organizatorisko struktūru un darbību (OV L 201, 3.8.2010., 30. lpp.).

      (4)  Padomes Regula (EK) Nr. 617/2007 (2007. gada 14. maijs) par 10. Eiropas Attīstības fonda īstenošanu saskaņā ar ĀKK un EK Partnerattiecību nolīgumu (OV L 152, 13.6.2007., 1. lpp.).

      (5)  Padomes Regula (EK) Nr. 215/2008 (2008. gada 18. februāris) par Finanšu regulu, ko piemēro 10. Eiropas Attīstības fondam (OV L 78, 19.3.2008., 1. lpp.).


title: Padomes Lēmums (ES) 2015/105 ( 2014. gada 14. aprīlis ) par to, lai Savienības vārdā parakstītu un provizoriski piemērotu Protokolu Partnerības un sadarbības nolīgumam starp Eiropas Kopienām un to dalībvalstīm, no vienas puses, un Azerbaidžānas Republiku, no otras puses, par Pamatnolīgumu starp Eiropas Savienību un Azerbaidžānas Republiku par vispārējiem principiem Azerbaidžānas Republikas līdzdalībai Savienības programmās

text:
               24.1.2015

               LV

               Eiropas Savienības Oficiālais Vēstnesis

               L 19/2

         PADOMES LĒMUMS (ES) 2015/105
   (2014. gada 14. aprīlis)
   par to, lai Savienības vārdā parakstītu un provizoriski piemērotu Protokolu Partnerības un sadarbības nolīgumam starp Eiropas Kopienām un to dalībvalstīm, no vienas puses, un Azerbaidžānas Republiku, no otras puses, par Pamatnolīgumu starp Eiropas Savienību un Azerbaidžānas Republiku par vispārējiem principiem Azerbaidžānas Republikas līdzdalībai Savienības programmās
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 212. pantu saistībā ar 218. panta 5. punktu,
   ņemot vērā Eiropas Komisijas priekšlikumu,
   tā kā:

               (1)

               Padome 2007. gada 18. jūnijā pilnvaroja Komisiju risināt sarunas par Protokola noslēgšanu Partnerības un sadarbības nolīgumam starp Eiropas Kopienām un to dalībvalstīm, no vienas puses, un Azerbaidžānas Republiku, no otras puses (1), par Pamatnolīgumu starp Eiropas Savienību un Azerbaidžānas Republiku par vispārējiem principiem Azerbaidžānas Republikas līdzdalībai Savienības programmās (“protokols”).

               (2)

               Sarunas ir pabeigtas.

               (3)

               Protokola mērķis ir paredzēt finanšu un tehniskos noteikumus, kas ļautu Azerbaidžānas Republikai piedalīties konkrētās Savienības programmās. Horizontālie principi, ko nosaka protokols, veido ekonomisku, finanšu un tehnisku sadarbības pasākumu, kurš dod piekļuvi atbalstam, jo īpaši finansiālam atbalstam, ko saskaņā ar programmām sniegtu Savienība. Minētie principi ir piemērojami tikai tām programmām, kurās Azerbaidžānas Republikas iespēju piedalīties paredz attiecīgie izveides tiesību akti. Tāpēc protokola parakstīšana un provizoriska piemērošana neietver tādu pilnvaru īstenošanu, ko paredz programmās realizētā dažādu nozaru politika un kas tiek īstenotas, izveidojot minētās programmas.

               (4)

               Protokols būtu jāparaksta Savienības vārdā, un tas būtu jāpiemēro provizoriski, kamēr tiek pabeigtas procedūras tā noslēgšanai,

         IR PIEŅĒMUSI ŠO LĒMUMU.
   1. pants
   Ar šo tiek atļauts Eiropas Savienības vārdā parakstīt Protokolu Partnerības un sadarbības nolīgumam starp Eiropas Kopienām un to dalībvalstīm, no vienas puses, un Azerbaidžānas Republiku, no otras puses, par Pamatnolīgumu starp Eiropas Savienību un Azerbaidžānas Republiku par vispārējiem principiem Azerbaidžānas Republikas līdzdalībai Savienības programmās (turpmāk “protokols”), ņemot vērā minētā protokola noslēgšanu.
   Protokola teksts ir pievienots šim lēmumam.
   2. pants
   Ar šo Padomes priekšsēdētājs tiek pilnvarots norīkot personu vai personas, kas ir tiesīgas parakstīt protokolu Savienības vārdā.
   3. pants
   Protokolu provizoriski piemēro no tā parakstīšanas dienas (2), kamēr tiek pabeigtas procedūras, kas nepieciešamas tā noslēgšanai.
   4. pants
   Šis lēmums stājas spēkā tā pieņemšanas dienā.

      Luksemburgā, 2014. gada 14. aprīlī

            Padomes vārdā –

            priekšsēdētāja

         C. ASHTON

      (1)  OV L 246, 17.9.1999., 3. lpp.

      (2)  Protokola parakstīšanas dienu Padomes Ģenerālsekretariāts publicēs Eiropas Savienības Oficiālajā Vēstnesī.


title: Padomes Lēmums (ES) 2016/1742 (2016. gada 20. septembris) par to, lai Eiropas Savienības vārdā noslēgtu Nolīgumu starp Eiropas Savienību un Tongas Karalisti par īstermiņa uzturēšanās vīzu režīma atcelšanu

text:
               30.9.2016

               LV

               Eiropas Savienības Oficiālais Vēstnesis

               L 264/23

         PADOMES LĒMUMS (ES) 2016/1742
   (2016. gada 20. septembris)
   par to, lai Eiropas Savienības vārdā noslēgtu Nolīgumu starp Eiropas Savienību un Tongas Karalisti par īstermiņa uzturēšanās vīzu režīma atcelšanu
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 77. panta 2. punkta a) apakšpunktu saistībā ar tā 218. panta 6. punkta otrās daļas a) apakšpunkta v) punktu,
   ņemot vērā Eiropas Komisijas priekšlikumu,
   ņemot vērā Eiropas Parlamenta piekrišanu (1),
   tā kā:

               (1)

               Komisija Eiropas Savienības vārdā ir risinājusi sarunas ar Tongas Karalisti par nolīgumu par īstermiņa uzturēšanās vīzu režīma atcelšanu (“nolīgums”).

               (2)

               Saskaņā ar Padomes Lēmumu (ES) 2015/2226 (2) nolīgums ir ticis parakstīts un tiek provizoriski piemērots no 2015. gada 21. novembra.

               (3)

               Ar nolīgumu izveido Apvienoto ekspertu komiteju nolīguma pārvaldībai. Savienību minētajā Apvienotajā komitejā pārstāv Komisija, kurai palīdz dalībvalstu pārstāvji.

               (4)

               Šis lēmums ir to Šengenas acquis noteikumu pilnveidošana, kuru īstenošanā Apvienotā Karaliste nepiedalās saskaņā ar Padomes Lēmumu 2000/365/EK (3), tādēļ Apvienotā Karaliste nepiedalās šā lēmuma pieņemšanā un Apvienotajai Karalistei šis lēmums nav saistošs un nav jāpiemēro.

               (5)

               Šis lēmums ir to Šengenas acquis noteikumu pilnveidošana, kuru īstenošanā Īrija nepiedalās saskaņā ar Padomes Lēmumu 2002/192/EK (4), tādēļ Īrija nepiedalās šā lēmuma pieņemšanā un Īrijai šis lēmums nav saistošs un nav jāpiemēro.

               (6)

               Nolīgums būtu jāapstiprina,

         IR PIEŅĒMUSI ŠO LĒMUMU.
   1. pants
   Ar šo Savienības vārdā tiek apstiprināts Nolīgums starp Eiropas Savienību un Tongas Karalisti par īstermiņa uzturēšanās vīzu režīma atcelšanu.
   2. pants
   Padomes priekšsēdētājs Savienības vārdā sniedz nolīguma 8. panta 1. punktā paredzēto paziņojumu (5).
   3. pants
   Komisija, kurai palīdz dalībvalstu pārstāvji, pārstāv Savienību Apvienotajā ekspertu komitejā, kas izveidota saskaņā ar nolīguma 6. pantu.
   4. pants
   Šis lēmums stājas spēkā tā pieņemšanas dienā.

      Briselē, 2016. gada 20. septembrī

            Padomes vārdā –

            priekšsēdētājs

         I. KORČOK

      (1)  Piekrišana sniegta 2016. gada 8. jūnijā (Oficiālajā Vēstnesī vēl nav publicēta).

      (2)  Padomes Lēmums (ES) 2015/2226 (2015. gada 26. oktobris) par to, lai Eiropas Savienības vārdā parakstītu un provizoriski piemērotu Nolīgumu starp Eiropas Savienību un Tongas Karalisti par īstermiņa uzturēšanās vīzu režīma atcelšanu (OV L 317, 3.12.2015., 1. lpp.).

      (3)  Padomes Lēmums 2000/365/EK (2000. gada 29. maijs) par Lielbritānijas un Ziemeļīrijas Apvienotās Karalistes lūgumu piedalīties dažu Šengenas acquis noteikumu īstenošanā (OV L 131, 1.6.2000., 43. lpp.).

      (4)  Padomes Lēmums 2002/192/EK (2002. gada 28. februāris) par Īrijas lūgumu piedalīties dažu Šengenas acquis noteikumu īstenošanā (OV L 64, 7.3.2002., 20. lpp.).

      (5)  Nolīguma spēkā stāšanās datumu Padomes Ģenerālsekretariāts publicēs Eiropas Savienības Oficiālajā Vēstnesī.


title: 2005/49/EK, Euratom: Padomes Lēmums (2005. gada 18. janvāris) attiecībā uz Protokola par Tiesas Statūtiem I pielikuma 3. panta 3. punktā paredzētās komitejas darbības noteikumiem

text:
               25.1.2005

               LV

               Eiropas Savienības Oficiālais Vēstnesis

               L 21/13

      PADOMES LĒMUMS

   (2005. gada 18. janvāris)
   attiecībā uz Protokola par Tiesas Statūtiem I pielikuma 3. panta 3. punktā paredzētās komitejas darbības noteikumiem
   (2005/49/EK, Euratom)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu,
   ņemot vērā Eiropas Atomenerģijas kopienas dibināšanas līgumu,
   ņemot vērā Protokolu par Tiesas Statūtiem, kas grozīts ar Padomes Lēmumu 2004/752/EK, Euratom (2004. gada 2. novembris), ar ko izveido Eiropas Savienības Civildienesta tiesu (1), un jo īpaši Protokola I pielikuma 3. panta 3. punktu,
   ņemot vērā Tiesas priekšsēdētāja 2004. gada 2. decembra ieteikumu,
   tā kā:

               (1)

               I pielikuma 3. panta 3. punktā Protokolā par Tiesas Statūtiem paredzēts izveidot komiteju, kurā ir septiņas personas, ko izraugās no bijušiem Tiesas un Pirmās instances tiesas locekļiem un juristiem ar atzītu kompetenci.

               (2)

               Saskaņā ar iepriekš minēto 3. punktu komitejas darbības noteikumus ar kvalificētu balsu vairākumu nosaka Padome pēc Tiesas priekšsēdētāja ieteikuma. Šie noteikumi būtu jāīsteno,

         IR PIEŅĒMUSI ŠO LĒMUMU.
   1. pants
   Protokola par Tiesas Statūtiem I pielikuma 3. panta 3. punktā paredzētās komitejas darbības noteikumi ir izklāstīti šā lēmuma pielikumā.
   2. pants
   Šis lēmums stājas spēkā nākamā dienā pēc tā publicēšanas Eiropas Savienības Oficiālajā Vēstnesī.

      Briselē, 2005. gada 18. janvārī

            Padomes vārdā —

            priekšsēdētājs

         J.-C. JUNCKER

      (1)  OV L 333, 9.11.2004., 7. lpp.

      PIELIKUMS
      Protokola par Tiesas Statūtiem I pielikuma 3. panta 3. punktā paredzētās komitejas darbības noteikumi

                  1.

                  Komitejā ir septiņas personas, ko izraugās no bijušiem Tiesas un Pirmās instances tiesas locekļiem un juristiem ar atzītu kompetenci.

                  2.

                  Šīs personas ievēl uz četru gadu laikposmu. Šā laikposma beigās tās var ievēlēt atkārtoti.

                  3.

                  Komitejas vadību nodrošina kāds no tās locekļiem, kuru šajā nolūkā izvēlas Padome.

                  4.

                  Padomes Ģenerālsekretariāts pilda komitejas sekretariāta pienākumus. Tas sniedz nepieciešamo administratīvo atbalstu komitejas darbam, tostarp nodrošina arī dokumentu tulkošanu.

                  5.

                  Komitejas sēdes var notikt, ja tajās piedalās vismaz pieci komitejas locekļi.
                  Komiteja pieņem lēmumu ar balsu vairākumu. Ja balsis sadalās vienādi, izšķirošā ir priekšsēdētāja balss.

                  6.

                  Komitejas locekļiem, kuriem, pildot pienākumus, ir jāaizbrauc no savas dzīvesvietas, tiek atlīdzināti izdevumi un izmaksāta kompensācija saskaņā ar 6. panta nosacījumiem Padomes Regulā Nr. 422/67/EEK, Nr. 5/67/Euratom (1967. gada 25. jūlijs) par Komisijas priekšsēdētāja un tās locekļu, Tiesas priekšsēdētāja, tiesnešu, ģenerāladvokātu un tiesas sekretāra, kā arī Pirmās instances tiesas priekšsēdētāja, tiesnešu un tiesas sekretāra atalgojumu (1).
                  Attiecīgos izdevumus sedz Padome.

         (1)  OV 187, 8.8.1967., 1. lpp. Regulā jaunākie grozījumi izdarīti ar Regulu (EK, Euratom) Nr. 1292/2004 (OV L 243, 15.7.2004., 23. lpp.).


title: Padomes Lēmums 2013/659/KĀDP ( 2013. gada 15. novembris ), ar ko groza Lēmumu 2010/231/KĀDP par ierobežojošiem pasākumiem pret Somāliju

text:
               16.11.2013

               LV

               Eiropas Savienības Oficiālais Vēstnesis

               L 306/15

         PADOMES LĒMUMS 2013/659/KĀDP
   (2013. gada 15. novembris),
   ar ko groza Lēmumu 2010/231/KĀDP par ierobežojošiem pasākumiem pret Somāliju
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   tā kā:

               (1)

               Padome 2010. gada 26. aprīlī pieņēma Lēmumu 2010/231/KĀDP (1) par ierobežojošiem pasākumiem pret Somāliju un ar ko atceļ Kopējo nostāju 2009/138/KĀDP.

               (2)

               2013. gada 24. jūlijā Apvienoto Nāciju Organizācijas Drošības padome pieņēma Rezolūciju 2111 (2013), izdarot grozījumus ieroču embargo, kas noteikts ar Rezolūcijas 733 (1992) 5. punktu un sīkāk izklāstīts Rezolūcijas 1425 (2002) 1. un 2. punktā, Rezolūcijas 1846 (2008) 12. punktā, Rezolūcijas 1851 (2008) 11. punktā un Rezolūcijas 2093 (2013) 33.–38. punktā.

               (3)

               Attiecīgi būtu jāgroza Lēmums 2010/231/KĀDP,

         IR PIEŅĒMUSI ŠO LĒMUMU.
   1. pants
   Lēmumu 2010/231/KĀDP groza šādi:

               1)

               lēmuma 1. panta 3. punktu aizstāj ar šādu:
               “3.   Šā panta 1. un 2. punktu nepiemēro:

                           a)

                           ieroču un ar tiem saistītu visa veida materiālu piegādei, pārdošanai vai nodošanai, kā arī tiešām vai netiešām tehniskām konsultācijām, finanšu un cita veida palīdzībai un ar militāro darbību saistītām apmācībām, kas paredzētas vienīgi ANO personāla atbalstam vai lietošanai, tostarp ANO palīdzības misijai Somālijā (UNSOM);

                           b)

                           ieroču un ar tiem saistītu visa veida materiālu piegādei, pārdošanai vai nodošanai, kā arī tiešām vai netiešām tehniskām konsultācijām, finanšu un cita veida palīdzībai un ar militāro darbību saistītām apmācībām, kas paredzētas vienīgi Āfrikas Savienības misijas Somālijā (AMISOM) atbalstam vai lietošanai;

                           c)

                           ieroču un ar tiem saistītu visu veidu materiālu piegādei, pārdošanai vai nodošanai, kā arī tiešām vai netiešām tehniskām konsultācijām, finanšu un cita veida palīdzībai, kas paredzēta vienīgi to AMISOM stratēģisko partneru atbalstam vai lietošanai, kuri darbojas tikai un vienīgi saskaņā ar Āfrikas Savienības 2012. gada 5. janvāra stratēģisko koncepciju (vai turpmākām ĀS stratēģiskām koncepcijām), un sadarbojoties un koordinējot darbības ar AMISOM;

                           d)

                           ieroču un ar tiem saistītu visu veidu materiālu piegādei, pārdošanai vai nodošanai, kā arī tiešām vai netiešām tehniskām konsultācijām, finanšu un cita veida palīdzībai un ar militāro darbību saistītām apmācībām, kas paredzētas vienīgi Eiropas Savienības apmācības misijas (EUTM) Somālijā atbalstam vai lietošanai;

                           e)

                           ieroču un ar tiem saistītu visu veidu materiālu piegādei, pārdošanai vai nodošanai, kā arī tiešām vai netiešām tehniskām konsultācijām, finanšu un cita veida palīdzībai, kuri paredzēti vienīgi to dalībvalstu vai starptautisko, reģionālo un apakšreģionālo organizāciju vajadzībām, kas veic pasākumus, lai novērstu pirātiskus uzbrukumus un bruņotas laupīšanas jūrā pie Somālijas krastiem, pēc Somālijas federālās valdības lūguma, par kuru ir ziņots ģenerālsekretāram un ar noteikumu, ka šādi pasākumi tiek veikti saskaņā ar piemērojamām starptautiskajām humanitārajām tiesībām un cilvēktiesībām;

                           f)

                           ieroču un ar tiem saistītu visu veidu materiālu piegādei, pārdošanai vai nodošanai, kā arī tiešām vai netiešām tehniskām konsultācijām, finanšu un cita veida palīdzībai un ar militāro darbību saistītām apmācībām, kas paredzētas vienīgi, lai attīstītu Somālijas federālās valdības drošības spēkus un garantētu Somālijas iedzīvotāju drošību, izņemot saistībā ar II pielikumā minēto priekšmetu piegādi, ja paziņojums Sankciju komitejai ir veikts vismaz piecas dienas iepriekš saskaņā ar ANO DP Rezolūcijas 2111 (2013) 14. un 15. punktu, attiecīgajā gadījumā ieskaitot šā panta 4. punktā noteikto;

                           g)

                           ieroču un ar tiem saistīto visu veidu materiālu piegādei, pārdošanai vai nodošanai Somālijas Federālajai valdībai, kā noteikts II pielikumā, un ko katrā atsevišķā gadījumā iepriekš apstiprinājusi Sankciju komiteja;

                           h)

                           tāda aizsargapģērba, tostarp artilērijas jaku un militāro ķiveru, piegādei, pārdošanai vai nodošanai, kuru uz Somāliju uz laiku un tikai personiskai lietošanai eksportē ANO personāls, plašsaziņas līdzekļu pārstāvji un humanitārie un attīstības darbinieki un saistītie darbinieki;

                           i)

                           tāda nenāvējoša militārā aprīkojuma piegādei, pārdošanai vai nodošanai, kas paredzēts izmantošanai vienīgi humānos vai aizsardzības nolūkos, par ko piecas dienas iepriekš piegādātāja valsts, starptautiskā, reģionālā vai apakšreģionālā organizācija paziņo Sankciju komitejai tikai tās zināšanai;

                           j)

                           ieroču un ar tiem saistītu visu veidu materiālu piegādei, pārdošanai vai nodošanai, kā arī tiešām vai netiešām tehniskām konsultācijām, finanšu un cita veida palīdzībai un ar militāro darbību saistītām apmācībām, kas saistītas ar dalībvalstu vai starptautisko, reģionālo un apakšreģionālo organizāciju militārajām darbībām, kas paredzētas tikai, lai palīdzētu izveidot Somālijas drošības nozares iestādes, ja Sankciju komiteja piecu darbdienu laikā pēc tam, kad tā saņēmusi piegādātājas dalībvalsts, starptautiskās, reģionālās vai apakšreģionālās organizācijas paziņojumu par šādu palīdzību, nav pieņēmusi negatīvu lēmumu.”;

               2)

               lēmuma II pielikuma nosaukumu aizstāj ar šādu nosaukumu:
               “1. panta 3. punkta f) un g) apakšpunktā minēto priekšmetu saraksts”.

         2. pants
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.

      Briselē, 2013. gada 15. novembrī

            Padomes vārdā –

            priekšsēdētājs

         R. ŠADŽIUS

      (1)  OV L 105, 27.4.2010., 17. lpp.


title: 2010/795/ES: Padomes Lēmums ( 2010. gada 14. decembris ), ar ko groza Padomes reglamentu

text:
               22.12.2010

               LV

               Eiropas Savienības Oficiālais Vēstnesis

               L 338/47

         PADOMES LĒMUMS
   (2010. gada 14. decembris),
   ar ko groza Padomes reglamentu
   (2010/795/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienību,
   ņemot vērā Līgumu par Eiropas Savienības darbību un jo īpaši tā 240. panta 3. punktu,
   ņemot vērā Padomes reglamenta III pielikuma 2. panta 2. punktu (1),
   tā kā:

               (1)

               Līgumiem pievienotā Protokola (Nr. 36) par pārejas noteikumiem 3. panta 3. punkta ceturtajā daļā paredzēts, ka gadījumā, ja Padomei līdz 2014. gada 31. oktobrim ir jāpieņem akts, kam vajadzīgs kvalificēts balsu vairākums, un ja kāds Padomes loceklis to ir prasījis, tad pārbauda, vai dalībvalstis, kas veido šo balsu vairākumu, aptver vismaz 62 % no visiem Savienības iedzīvotājiem, kas aprēķināts atbilstīgi iedzīvotāju skaita rādītājiem, kuri noteikti Padomes reglamenta (turpmāk “reglaments”) III pielikuma 1. pantā.

               (2)

               Reglamenta III pielikuma 2. panta 2. punktā ir paredzēts, ka Padome katru gadu 1. janvārī saskaņā ar informāciju, kas Eiropas Savienības Statistikas birojā pieejama iepriekšējā gada 30. septembrī, pielāgo minētā pielikuma 1. pantā norādītos skaitļus.

               (3)

               Tādēļ būtu jāveic reglamenta pielāgojums 2011. gadam,

         IR PIEŅĒMUSI ŠO LĒMUMU.
   1. pants
   Reglamenta III pielikuma 1. pantu aizstāj ar šādu pantu:

      “1. pants
      Lai piemērotu LES 16. panta 5. punktu un Protokola (Nr. 36) par pārejas noteikumiem 3. panta 3. un 4. punktu, katras dalībvalsts iedzīvotāju kopskaits laikposmam no 2011. gada 1. janvāra līdz 2011. gada 31. decembrim ir šāds:

                  Dalībvalsts

                  Iedzīvotāju kopskaits
                  (× 1 000)

                  Vācija

                  81 802,3

                  Francija

                  64 714,1

                  Apvienotā Karaliste

                  62 008,0

                  Itālija

                  60 340,3

                  Spānija

                  45 989,0

                  Polija

                  38 167,3

                  Rumānija

                  21 462,2

                  Nīderlande

                  16 575,0

                  Grieķija

                  11 305,1

                  Beļģija

                  10 827,0

                  Portugāle

                  10 637,7

                  Čehijas Republika

                  10 506,8

                  Ungārija

                  10 014,3

                  Zviedrija

                  9 340,7

                  Austrija

                  8 375,3

                  Bulgārija

                  7 563,7

                  Dānija

                  5 534,7

                  Slovākija

                  5 424,9

                  Somija

                  5 351,4

                  Īrija

                  4 467,9

                  Lietuva

                  3 329,0

                  Latvija

                  2 248,4

                  Slovēnija

                  2 047,0

                  Igaunija

                  1 340,1

                  Kipra

                  803,1

                  Luksemburga

                  502,1

                  Malta

                  413,0

                  Kopā

                  501 090,4

                  slieksnis (62 %)

                  310 676,1”

   2. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
   To piemēro no 2011. gada 1. janvāra.

      Briselē, 2010. gada 14. decembrī

            Padomes vārdā –

            priekšsēdētājs

         S. VANACKERE

      (1)  Padomes Lēmums 2009/937/ES (2009. gada 1. decembris), ar ko pieņem Padomes reglamentu (OV L 325, 11.12.2009., 35. lpp.).


title: Padomes Lēmums (ES) 2015/798 (2015. gada 11. maijs), ar ko Eiropas Komisiju pilnvaro Eiropas Savienības vārdā risināt sarunas par grozījumiem Vīnes Konvencijā par ozona slāņa aizsardzību un Monreālas protokolā par ozona slāni noārdošām vielām

text:
               22.5.2015

               LV

               Eiropas Savienības Oficiālais Vēstnesis

               L 127/19

         PADOMES LĒMUMS (ES) 2015/798
   (2015. gada 11. maijs),
   ar ko Eiropas Komisiju pilnvaro Eiropas Savienības vārdā risināt sarunas par grozījumiem Vīnes Konvencijā par ozona slāņa aizsardzību un Monreālas protokolā par ozona slāni noārdošām vielām
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 192. panta 1. punktu un 218. panta 3. un 4. punktu,
   ņemot vērā Eiropas Komisijas ieteikumu,
   tā kā Komisija būtu jāpilnvaro Savienības vārdā risināt sarunas par grozījumiem Vīnes Konvencijā par ozona slāņa aizsardzību (1) un Monreālas protokolā par ozona slāni noārdošajām vielām (2),
   IR PIEŅĒMUSI ŠO LĒMUMU.
   1. pants
   Ar šo Komisija tiek pilnvarota Savienības vārdā, ciktāl tas skar jautājumus, kas ir Savienības kompetencē un attiecībā uz ko Savienība ir pieņēmusi noteikumus, risināt sarunas par grozījumiem Vīnes Konvencijā par ozona slāņa aizsardzību un Monreālas protokolā par ozona slāni noārdošām vielām minētās konvencijas Pušu konferencēs un minētā protokola Pušu sanāksmēs 2015. un 2016. gadā.
   2. pants
   1.   Komisija risina sarunas, konsultējoties ar īpašo komiteju, kuru izraugās Padome, un saskaņā ar Padomes sarunu norādēm, kas izklāstītas šā lēmuma papildinājumā.
   2.   Padome jebkurā laikā var pārskatīt minētās sarunu norādes. Šajā sakarībā Komisija pēc katras sarunu sanāksmes ziņo Padomei par sarunu iznākumu un – attiecīgā gadījumā – par visām problēmām, kas var rasties sarunu gaitā.
   3. pants
   Ciktāl 1. pantā minēto grozījumu būtība skar jautājumus, kas ir Savienības un tās dalībvalstu kopīgā kompetencē, Komisijai un dalībvalstīm sarunu procesā būtu cieši jāsadarbojas, lai panāktu vienotību Savienības un tās dalībvalstu starptautiskajā pārstāvībā.
   4. pants
   Šis lēmums ir adresēts Komisijai.

      Briselē, 2015. gada 11. maijā

            Padomes vārdā –

            priekšsēdētājs

         J. DŪKLAVS

      (1)  OV L 297, 31.10.1988., 10. lpp.

      (2)  OV L 297, 31.10.1988., 21. lpp.


title: 2013/612/ES: Eiropas Parlamenta Lēmums ( 2013. gada 17. aprīlis ) par Eiropas Globālās navigācijas satelītu sistēmas aģentūras 2011. finanšu gada budžeta izpildes apstiprināšanu

text:
               16.11.2013

               LV

               Eiropas Savienības Oficiālais Vēstnesis

               L 308/312

      EIROPAS PARLAMENTA LĒMUMS

   (2013. gada 17. aprīlis)
   par Eurojust kontu slēgšanu attiecībā uz 2011. finanšu gadu
   (2013/605/ES)
   EIROPAS PARLAMENTS,

               —

               ņemot vērā Eurojust 2011. finanšu gada galīgos pārskatus,

               —

               ņemot vērā Revīzijas palātas ziņojumu par Eurojust 2011. finanšu gada pārskatiem ar Eurojust atbildēm (1),

               —

               ņemot vērā Padomes 2013. gada 12. februāra ieteikumu (05753/2013 – C7-0041/2013),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

               —

               ņemot vērā Padomes 2002. gada 28. februāra Lēmumu 2002/187/TI, ar ko izveido Eurojust, lai pastiprinātu cīņu pret smagiem noziegumiem (4), un jo īpaši tā 36. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un jo īpaši tās 94. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu un Pilsoņu brīvību, tieslietu un iekšlietu komitejas atzinumu (A7-0072/2013),

               1.

               apstiprina Eurojust kontu slēgšanu attiecībā uz 2011. finanšu gadu;

               2.

               uzdod priekšsēdētājam šo lēmumu nosūtīt Eurojust administratīvajam direktoram, Padomei, Komisijai un Revīzijas palātai, kā arī nodrošināt tā publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 388, 15.12.2012., 180. lpp.

      (2)  OV L 248, 16.9.2002., 1. lpp.

      (3)  OV L 298, 26.10.2012., 1. lpp.

      (4)  OV L 63, 6.3.2002., 1. lpp.

      (5)  OV L 357, 31.12.2002., 72. lpp.


title: Eiropas Parlamenta, Padomes un Komisijas Lēmums (ES, Euratom) 2016/1201 (2016. gada 13. jūlijs), ar ko ieceļ Eiropas Biroja krāpšanas apkarošanai (OLAF) Uzraudzības komitejas locekļus

text:
               23.7.2016

               LV

               Eiropas Savienības Oficiālais Vēstnesis

               L 198/40

         EIROPAS PARLAMENTA, PADOMES UN KOMISIJAS LĒMUMS (ES, Euratom) 2016/1201
   (2016. gada 13. jūlijs),
   ar ko ieceļ Eiropas Biroja krāpšanas apkarošanai (OLAF) Uzraudzības komitejas locekļus
   EIROPAS PARLAMENTS, PADOME UN EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Atomenerģijas kopienas dibināšanas līgumu,
   ņemot vērā Eiropas Parlamenta un Padomes Regulu (ES, Euratom) Nr. 883/2013 (2013. gada 11. septembris) par izmeklēšanu, ko veic Eiropas Birojs krāpšanas apkarošanai (OLAF), un ar ko atceļ Eiropas Parlamenta un Padomes Regulu (EK) Nr. 1073/1999 un Padomes Regulu (Euratom) Nr. 1074/1999 (1), un jo īpaši tās 15. panta 2. punktu,
   tā kā:

               (1)

               Regulas (ES, Euratom) Nr. 883/2013 15. panta 2. punkts paredz, ka Eiropas Biroja krāpšanas apkarošanai (OLAF) Uzraudzības komitejā ir pieci neatkarīgi locekļi, kuriem ir pieredze vadošos amatos tieslietu vai izmeklēšanas jomās vai pielīdzināmos amatos, kas saistīti ar biroja darbības jomām. Tās, savstarpēji vienojoties, ieceļ Eiropas Parlaments, Padome un Komisija. Lēmumā, ar kuru ieceļ Uzraudzības komitejas locekļus, iekļauj arī rezerves sarakstu ar potenciāliem komitejas locekļiem, kuri uz atlikušo pilnvaru termiņu nomaina Uzraudzības komitejas locekļus viena vai vairāku komitejas locekļu atkāpšanās, nāves vai pastāvīgas darbnespējas gadījumā.

               (2)

               Saskaņā ar 15. panta 3. punktu Uzraudzības komitejas locekļu pilnvaru laiks ir pieci gadi, un viņus nevar iecelt amatā atkārtoti. Lai nodrošinātu Uzraudzības komitejas kompetences saglabāšanu, pamīšus nomaina trīs un divus locekļus.

               (3)

               Saskaņā ar 21. panta 2. punktu divu, ar izlozes palīdzību izvēlētu Uzraudzības komitejas locekļu pilnvaru termiņš, atkāpjoties no 15. panta 3. punkta pirmā teikuma, beidzas pēc pirmajiem 36 pilnvaru termiņa mēnešiem. Tādējādi divu locekļu, kuri iecelti amatā no 2012. gada 23. janvāra, pilnvaru termiņš beidzās 2015. gada 22. janvārī. Saskaņā ar Regulas (ES, Euratom) Nr. 833/2013 15. panta 4. punktu šie locekļi palika amatā pēc viņu pilnvaru termiņa beigām, kamēr Uzraudzības komitejā nav pabeigts jaunu locekļu amatā iecelšanas process. Tādēļ būtu jāieceļ jauni locekļi, lai aizstātu minētos divus locekļus.

               (4)

               Pēc atlases procedūras Eiropas Parlaments, Padome un Komisija pārliecinās, ka personas, kuras tiks ieceltas par Uzraudzības komitejas locekļiem vai iespējamiem locekļiem, atbilst prasībām par neatkarību un pieredzi vadošos amatos tieslietu vai izmeklēšanas jomās vai pielīdzināmos amatos, kas saistīti ar Eiropas Biroja krāpšanas apkarošanai (OLAF) darbības jomām, kā paredzēts Regulas (ES, Euratom) Nr. 883/2013 15. panta 2. punktā,

         IR NOLĒMUŠI ŠĀDI.
   1. pants
   1.   Ar šo šādas personas tiek ieceltas par Eiropas Biroja krāpšanas apkarošanai (OLAF) Uzraudzības komitejas locekļiem no šā lēmuma spēkā stāšanās datuma:

               —

                  Colette DRINAN kundze,

               —

                  Grażyna Maria STRONIKOWSKA kundze.

         2.   Ar šo šādas personas tiek ieceltas par Eiropas Biroja krāpšanas apkarošanai (OLAF) Uzraudzības komitejas locekļiem no 2017. gada 23. janvāra:

               —

                  Maria Helena Pereira Loureiro Correia FAZENDA kundze,

               —

                  Petr KLEMENT kungs,

               —

                  Jan MULDER kungs.

         3.   Ja kāda no minētajām personām atkāpjas no Uzraudzības komitejas locekļa amata, mirst vai iegūst invaliditāti, viņu uz atlikušo pilnvaru laiku nekavējoties aizvieto ar pirmo personu Uzraudzības komitejas sarakstā, kura vēl nav aizstājusi kādu Uzraudzības komitejas locekli:

               —

                  Rafael MUÑOZ LÓPEZ-CARMONA kungs,

               —

                  Anca JURMA kundze,

               —

                  Dobrinka MIHAYLOVA kundze,

               —

                  Gerhard JAROSCH kungs,

               —

                  Kalliopi THEOLOGITOU kundze,

               —

                  Antonio BALSAMO kungs,

               —

                  Angelo Maria QUAGLINI kungs.

         2. pants
   Pildot savus pienākumus, Uzraudzības komitejas locekļi nelūdz un nepieņem nevienas valdības vai iestādes, organizācijas, biroja vai aģentūras norādījumus.
   Viņi nerisina jautājumus, kas tiešā vai netiešā veidā skar viņu personīgās intereses, jo īpaši ģimenes un finanšu intereses, un traucē viņu neatkarībai.
   Uzraudzības komitejas locekļiem, pildot savu amatu, ir saistošs pienākums ievērot dienesta noslēpumu, un viņiem šis pienākums ir saistošs arī pēc pilnvaru laika beigām.
   3. pants
   Uzraudzības komitejas locekļi saņem atlīdzību par izdevumiem, kas radušies pildot savus pienākumus un saņem dienas naudu par katru pienākumu pildīšanas dienu. Atlīdzības apjomu un procedūru nosaka Komisija.
   4. pants
   Komisija par šo lēmumu informē iepriekš minētās personas un nekavējoties informē ikvienu personu, kura aizstāj Uzraudzības komitejas locekli saskaņā ar 1. panta 3. punktu.
   5. pants
   Lēmums stājas spēkā 2016. gada 13. jūlijā.

      Briselē, 2016. gada 13. jūlijā

            Eiropas Parlamenta vārdā –

            priekšsēdētājs

         Martin SCHULZ

            Padomes vārdā –

            priekšsēdētājs

         Peter KAŽIMÍR

            Komisijas vārdā –

            priekšsēdētāja vietniece

         Kristalina GEORGIEVA

      (1)  OV L 248, 18.9.2013., 1. lpp.